Mario Outeiro, responsable da Área de Cultura da Deputación Provincial: “O galego é o nexo de unión de todas as nosas actividades”\nEntrevistas\t| 17 diciembre, 2014, 12:08\nA área de Cultura da Deputación Provincial de Lugo, que dirixe Mario Outeiro desde 2011, reserva unha importante parte do seu orzamento a actividades nas que podan participar os nenos. Aparte das propias de pequenos, esta área prima a celebración daquelas actividades para públicos familiares. En todas elas o uso do galego e o carácter educativo das propostas son os eixes da programación anual.\n-O galego é requisito indispensable na realización destas actividades?\nA transversalidade do idioma é o nexo de unión de todas as actividades que organizamos desde a Área de Cultura. Isto é así porque detectamos que o uso do galego está en retroceso no sistema educativo e nos distintos niveis formativos dos pequenos. Esto é debido á castelanización do audiovisual e do internet polo que as entradas do galego na vida dos nenos son cada vez máis escasas. Cremos que esta situación, sumado ao último decreto do plurilingüismo, converten aos nosos nenos en monolingües porque non teñen a oportunidade de dominar o idioma. Esa é a razón pola que para nós é imprescindible o uso do galego, como unha faceta máis da educación.\n-Os nenos contan cunha ampla gama de actividades dentro da programación de Cultura?\nCos nenos traballamos en dúas vertentes que moitas veces se complementan, por unha parte organizamos actividades que teñen lugar nos colexios, e por outra para o público en xeral. Moitas veces as programacións contan coas dúas opcións. Para o tema dos escolares, firmamos un acordo formal este ano coa Fapacel, a asociación de Anpas, que ven a facer oficial os últimos anos de colaboración. O obxectivo é programar actividades tanto para pais como para os rapaces. Realizamos distintos traballos nos coles como os obradoiros de animación á lectura, en colaboración con OQO. Xa para Secundaria desenvolvimos este ano un programa para achegarlles aos rapaces o mundo da lusofonía. Tamén, xunto coa ASPG, celebramos en outono a tradicional Semana do Libro.\n-E para as familias?\nMoitas son as actividades culturais que desenvolvemos dirixidas ás familias durante todo o ano. Nelas non só todo é educativo, xa que temos tamén o Xuvenlugo. que é totalmente lúdico, pero que si ten unha función engadida importante que é axudar na conciliación da vida laboral e familiar nas vacacións escolares. Neste grupo de actividades familiares incluiríamos os Mércores Miúdos, o Nadal Cultural o Maio de Lingua, etc… Tamén contamos nos museos cunha importantísima e variada programació cultural na que os nenos sempre son os protagonistas.\n-Que previsión hai na programación cultural da Deputación para o próximo ano?\nO noso obxectivo é seguir traballando na mesma liña e non temos previsto recortar ningunha actividade, aí como non descartamos calquera outra que se nos presente e que cumpra os obxectivos básicos. Esto é así porque estamos vendo que naquelo que organizamos contamos sempre cunha abrumante afluencia de público.\n-A programación é igual para toda a provincia?\nA programación é a mesma pero si é certo que facemos un especial fincapé fóra das cidades, xa que teñen menos posiblidades de acceder a unha programación cultural variada.\nMario Outeiro Iglesias naceu no Corgo no 1978, está casado e ten dous fillos. Estudou Enxeñaría Técnica Industrial e Enxeñaría Química na USC. É Profesor de Ensino Secundario de Tecnoloxía. Foi membro de varias entidades culturais, deportivas e educativas. Actualmente exerce de voceiro do BNG no concello do Corgo e na Deputación Provincial dirixindo a área de Cultura, Turismo, Ensino, Normalización Lingüística e Patrimonio Histórico do ente provincial.\nEtiquetas: actividades, administracións


Outes recupera a placa de Manuel Otero e A Pobra enxalza a Alexandre Bóveda\nMaría Dolores Martínez, sobriña de Manuel Otero, e Xoán Mariño, presidente de Terra de Outes, descubriron a placa conmemorativa LAURA MARTELO\nO elemento que recorda ao soldado no Freixo fora roubado en xullo\nA asociación Terra de Outes, coincidindo coa conmemoración do Día da Galiza Mártir, rendeu homenaxe ás vítimas da represión franquista ante o monumento inaugurado no 2008 no Freixo. Mais non foi o único recordo que o colectivo quixo facer na tarde do martes, pois o principal motivo que levou aos trinta asistentes ao acto a acudir foi a reposición da placa conmemorativa ao soldado republicano Manuel Otero, único español que combateu no asalto inicial do desembarco de Normandía.\nEsta placa foi roubada a finais de xullo e o presidente de Terra de Outes, Xoán Mariño, quixo remarcar que «este acto vandálico non representa outra cousa que un desprezo por todos os que sufriron na súa carne a represión franquista», e que a entidade que preside «volverá a repoñer a placa de homenaxe tantas veces como faga falta».\nNo acto estiveron presentes María Dolores Martínez, sobriña de Manuel Otero; o edil de Cultura e Xuventude de Outes, José Manuel Ramos, e Celia García, presidenta da Comisión pola Recuperación da Memoria Histórica do Barbanza. Ademais, o grupo As Lens puxo a nota musical á xornada.\nPola súa parte, na Pobra levouse a cabo unha ofrenda floral na rúa de Alexandre Bóveda. O concelleiro da Memoria Histórica, o nacionalista Xabier Santos, fixo fincapé na relevancia do Día da Galiza Mártir e describiu a Bóveda como «o motor dese primeiro Estatuto de Autonomía para Galicia que nunca se puido levar adiante, que nunca se chego a desenvolver debido ao golpe de Estado de 1936».\nXabier Santos tamén lembrou que Bóveda «foi capturado aos poucos días do alzamento militar, sentenciado sen unha defensa xusta e fusilado no monte da Caeira, en Poio».\nArchivado en: Outes Alexandre Bóveda Memoria histórica Vandalismo Poio


azoute substantivo masculino1 Instrumento de castigo feito de tiras de coiro ou cordas anoadas. Agarrou o azoute e golpeou con saña o escravo. CONFRÓNTESE flaxelo2 Golpe dado con ese instrumento ou con algo similar. Castigárono con trinta azoutes.3 Golpe dado coa man nas nádegas, xeralmente como castigo. Vas levar uns azoutes que non che van quedar ganas de volver facelo. SINÓNIMOS azouta, cachoada1, chaparreta, nadegada4 figurado Acción con que algo ou alguén causa un gran prexuízo ou sufrimento. Estes días estamos a padecer o azoute das xeadas.5 figurado Persoa ou cousa que causa un gran prexuízo ou sufrimento. Soportaron con resignación o azoute da súa crueldade. SINÓNIMO flaxelo CONFRÓNTESE castigo


Presentada esta tarde en Santiago as solucións que Samsung ofrece para os centros de ensino - Código Cero - Diario Tecnolóxico de Galicia\nPresentada esta tarde en Santiago as solucións que Samsung ofrece para os centros de ensino\nluns, 26 de maio do 2014\nDa man de FOGA, a empresa galega achegou a Samsung School a distintos colectivos relacionados co ensino. Trátase dunha solución centrada na aprendizaxe diaria dos estudantes para que obteñan os mellores resultados.\nCon ampla experiencia en tablets e no desenvolvemento de software, a multinacional coreana xa implementou a súa solución en colexios e chega agora a España de man de FOGA.\nA tecnoloxía Samsung School pretende manter aos estudantes atentos, fomentar unha experiencia positiva de aprendizaxe, axudar aos profesores a prestar atención personalizada a aqueles alumnos que o necesitan e permitir unha mellor xestión da aula. O proxecto involucra aos estudantes con ferramentas tecnolóxicas dinámicas e innovadoras de última xeración.\nA presentación desenvolveuse durante un obradoiro práctico que tivo lugar no Colexio Junior´s de Santiago e no que participaron profesionais relacionados co ensino, coa investigación e coa xestión dos centros. Nas prácticas participaron especialistas en solucións e en programas e aplicacións para a educación, para o que contaron co apoio da empresa especializada en solucións integrais de comunicación FOGA.


raio substantivo masculino1 Liña ou feixe de luz que desprende un corpo luminoso. Os raios do Sol.2 Descarga eléctrica que se pode producir cando trona e que se realiza a través do aire, entre dúas nubes ou entre dúas nubes e a terra. Matouno un raio. SINÓNIMO chispa CONFRÓNTESE alustro, lóstrego, relampo3 Matemáticas Liña recta que vai desde o centro dunha circunferencia a calquera punto dela, ou desde o centro dunha esfera a calquera punto da súa superficie. O raio e o diámetro da circunferencia.4 Elemento ou peza que vai do centro dun obxecto circular a calquera punto da súa circunferencia. Os raios dunha roda de bicicleta.5 figurado Espazo circular determinado polo seu raio. Non vivía ninguén nun raio de cinco quilómetros.6 Zooloxía Filamento óseo que sostén as aletas dos peixes. O peixe sapo ten un raio móbil na aleta dorsal co que atrae as presas. FRASES E EXPRESIÓNS CON raio Feito un raio 1 Con moita présa. Entrou feito un raio buscando o expediente. 2 De moi mal humor. Saíu da reunión feita un raio. Mal raio Expresión que se utiliza para desexar mal. Mal raio te coma, desgraciado. Raios beta Física Electróns que emiten os corpos que teñen radioactividade. Algúns átomos descompóñense emitindo raios beta. Raios catódicos Física Feixe de electróns que nunha lámpada termoiónica ou recinto sometido ao baleiro é emitido polo cátodo e atraído polo ánodo. Raios gamma Física Radiación electromagnética de lonxitude de onda curta, producida nas transicións nucleares ou na destrución de partículas. Os raios gamma utilízanse no tratamento dos tumores cancerosos. Raios roentgen Raios X. Os raios roentgen foron descubertos arredor do ano 1895. Raios röntgen Raios X. Os raios röntgen poden ser empregados no campo da restauración de obras de arte. Raios X Raios luminosos non visibles, que atravesan os corpos opacos e que son empregados en medicina para facer diagnósticos e como tratamento. Mercaron un equipo novo de raios X. SINÓNIMOS raios roentgen, raios röntgen Tubo de raios catódicos VÉXASE tubo


Lídia Senra esíxelle a Feijóo que cumpra coas leis galegas e coa Carta Europea de Linguas Minoritarias – AGE en Europa\nLídia Senra esíxelle a Feijóo que cumpra coas leis galegas e coa Carta Europea de Linguas Minoritarias\nby AGEe · 17 Setembro, 2016\nCritica o Decreto da Xunta que aproba que a Administración pública respostará en castelán a toda persona que se dirixa nesta lingua\nA eurodeputada considera que a normativa é un claro retroceso na normalización do idioma propio, que nos leva a niveis preautonómicos\nSantiago, 17 setembro 2016. “É un claro retroceso no proceso de normalización do noso idioma, que nos leva a niveis preautonómicos”. Así cualifica Lídia Senra, eurodeputada de Alternativa Galega de Esquerda en Europa (AGEe), o novo Decreto polo que se regula a atención á cidadanía no sector público autonómico de Galicia, aprobado este xoves na reunión semanal do Consello da Xunta.\nLídia Senra insta ao presidente da Xunta, Alberto Núñez Feijóo, a dar marcha atrás neste tipo de políticas que van “contra os dereitos do pobo galego e incluso contra as leis que o mesmo PP aprobou no seu día”, en relación ao Estatuto de Autonomía de 1981, á Lei de Normalización Lingüística de 1983 e á Lei do Uso do galego como lingua oficial polas entidades locais de 1988. “Estas tres leis, aprobadas no seu día tamén cos votos do Partido Popular a favor, e co apoio unánime de todos os grupos, recoñecen o galego como lingua propia da Galiza. Sen embargo, en pleno ano 2016, Núñez Feijóo ven de aprobar que as administracións públicas poidan contestar en castelán, un feito de semellante indecencia que fai que a dereita non cumpra nin as súas propias leis”, denunciou a eurodeputada. Ademais, Senra advírtelle ao líder do PPdeG que, de non recuar, o Consello de Europa, igual que xa fixo a principios deste ano no seu informe, volverá tirarlle das orellas á Xunta por non estar a cumprir coa Carta Europea das Linguas Rexionais ou Minoritarias.\n“É unha vergoña que en lugar de dar pasos a prol da normalización do galego, Feijóo utilice a súa maioría absoluta para blindar, a unha semana das eleccións galegas, e no ano do que se cumpre o centenario das Irmandades da Fala, o uso do castelán por parte da Administración pública galega”, defende Lídia Senra. “A nefasta política levada adiante por Núñez Feijóo desde que é presidente da Xunta tivo como consecuencia unha perda importante de falantes de galego e agora, con isto, o que pretende é darlle xa o golpe definitivo para que a lingua do país desapareza”, asegurou.\nA eurodeputada lémbralle ao presidente da Xunta que este tipo de medidas van contra o espírito da Carta Europea das Linguas Rexionais ou Minoritarias, que recolle que as autoridades administrativas e servizos públicos das circunscricións do Estado con falantes en linguas minorizadas, como é a galega, deberán comprometerse a velar porque se empreguen estas. “Estamos ante un novo capítulo da política anti-galego de Feijóo”, denunciou Lídia Senra, que vaticinou que este decreto traerá as súas consecuencias a nivel de reprimenda europea. “No último informe do Comité de Expertos do Consello de Europa para a Carta Europea das Linguas Rexionais ou Minoritarias, recollíase a preocupación deste organismo pola redución gradual da presenza do galego na ensinanza media, coa introdución do modelo trilingüe e o feito de que a proporción do galego se vía reducida no ensino primario e secundario. Cando o Consello de Europa coñeza este novo decreto que reduce o uso do galego na atención á cidadanía no sector público, que será o que van considerar?”, preguntouse Lídia Senra.\nNeste sentido, a eurodeputada xa anunciou que denunciará este novo ataque ao galego, dando a coñecer a situación no Intergrupo do Parlamento Europeo de Minorías Étnicas, Nacionais e Linguas Minoritarias de Europa, do que ela forma parte. A representante de AGEe considerou ademais que, como presidente da Xunta, Núñez Feijóo debería estar a cumprir coa lexislación lingüística e, en lugar de aprobar decretos “nocivos e de retroceso para o país” a unha semana das eleccións, “traballar para que o galego sexa recoñecido como lingua oficial no Parlamento Europeo”.\nTags: AGEeAlberto Núñez Feijóodereitos lingüísticosfalaLidia Senralingua


Están suxeitos á inspección de servizos sociais todas as entidades que desenvolvan servizos sociais no ámbito xeográfico da Comunidade Autónoma de Galicia.\nA función inspectora desenvolverase de oficio polo órgano competente en materia de autorización e inspección de servizos sociais da consellería da Xunta de Galicia, ben por iniciativa propia ou a instancia doutros órganos u organismos da Xunta de Galicia ou doutras administracións públicas, ou con motivo das queixas ou informacións obtidas directamente das persoas usuarias ou da cidadanía en xeral, debidamente fundadas.\nO persoal inspector, no exercicio das súas funcións, ten a condición de autoridade pública e actúa con plena independencia, obxectividade e imparcialidade de conformidade cos principios de especialización de funcións e profesionalidade.\nO persoal inspector dependerá funcionalmente do órgano con competencia en materia de autorización e inspección de servizos Sociais. Non obstante, poderá recibir o apoio doutro persoal técnico especializado nas áreas de actuación nas que desenvolva as súas funcións.


José María Ordovás, director do Laboratorio de Nutrición e Xenética e catedrático de Nutrición e Xenética da Universidade de Tufts (Boston) | Consumer\nJosé María Ordovás, director do Laboratorio de Nutrición e Xenética e catedrático de Nutrición e Xenética da Universidade de Tufts (Boston)\nA nutrigenómica porá ao noso alcance a posibilidade de personalizar a dieta\nPor Maite Zudaire 14 de Novembro de 2008\nJosé María Ordovás é o nome de referencia mundial no campo da nutrigenómica. Ordovás, catedrático na universidade bostoniana de Tufts estudou na Universidade de Zaragoza, a súa cidade natal. Conta que se foi a Estados Unidos “porque en 1982 a situación da investigación en España era diferente da que existe hoxe en día”. Entón, se alguén se quería dedicar á investigación era “moi recomendable” que pasase algún tempo exposto a outros “ambientes”, sinala. Isto cambiou e nos últimos anos regresa ao seu país a cada oportunidade. Imparte cursos e conferencias, e comparte con colegas os avances das investigacións nos que están enfrascados.\nA súa carreira científica, pola que foi candidato ao Premio Príncipe de Asturias de Investigación Científica e Técnica 2007, centrouse na nutrigenética e a nutrigenómica, campos de gran proxección futura que lidera co seu equipo. O traballo une dúas áreas da ciencia, como son a xenética e a nutrición, ás que non se prestou atención de forma conxunta. A súa traxectoria investigadora está marcada polo papel da alimentación na saúde humana, e especificamente nas enfermidades cardiovasculares e na obesidade. Identificar os xenes implicados na aparición destas patoloxías é o obxectivo do seu equipo. Anuncia que o seu traballo logrará unha aplicación práctica na próxima década.\nA nutrigenómica é a ciencia que trata de entender como interaccionan os nutrientes e outros compoñentes activos dos alimentos cos xenes en relación coa saúde. É correcta esta definición?\nEfectivamente, trátase dunha definición moi adecuada. Existe con todo outro aspecto que non queda totalmente evidente neste enunciado e é o da “individualidade”. Cada un de nós somos únicos debido á nosa xenética e iso fai que as nosas necesidades nutricionais non sexan idénticas.\nEntón, unha dieta óptima para un individuo pode non sela para outra persoa?\nA nutrigenómica porá ao noso alcance a posibilidade de personalizar a dieta. Non estamos a falar de millóns de dietas diferentes senón dun número relativamente reducido delas. Poderiamos trivializar este concepto e facer unha comparación coas cores. Existe o espectro (azul, verde, vermello…) e, por outra banda, dentro de cada un das cores principais hai unha gama case infinita de tonalidades e intensidades. O noso xenoma fai que unha persoa sexa o equivalente a un verde escuro e brillante, outra sería un verde claro mate, unha terceira un azul ceo e unha cuarta, azul mariño, por exemplo. Ben, pois ás persoas “verdes” asignaríaselles a dieta verde e ás “azuis”, a dieta azul, independente da súa intensidade e brillo.\nEstamos a referirnos a un novo sistema de combater enfermidades xeradas ou ligadas aos hábitos alimenticios ou a unha nova maneira de alimentarnos para combater enfermidades?\n“A contribución xenética á obesidade estímase nun 50%”\nSon conceptos ou respostas non exclusivas. Ambas son certas e depende de en que estado atópese o individuo. Para aqueles que aínda non caesen victimas dalgunha enfermidade, entón trátase da maneira óptima de evitalas ou, mellor, de previlas. Para quen xa as padezan, trátase de atopar a terapia máis apropiada para recuperar a saúde e a calidade de vida.\nCando vostede afirma que o organismo non está preparado para afrontar os novos hábitos alimentarios que xeran problemas de obesidade, refírese a a nova forma para comer, cociñar ou de non gastar a enerxía que se inxere?\nComo no caso anterior, cada unha das alternativas é válida. En xeral, o noso organismo é bastante adaptativo, pero uns o fan mellor que outros (en parte debido aos xenes). A comida tradicional e a maneira na que se consumía substituíuse habitualmente pola comida “global” e consumida nunha contorna social diferente ao clásico. Nesa transición cultural inflúen un bo número de factores e estes inclúen a calidade e cantidade do soño ou a tensión, entre outros. Por suposto, a caída de actividade física é un factor case esencial no desenvolvemento da obesidade.\nParece que comer o que necesitamos segundo o ditado dos xenes é a última gran fronteira en alimentación. Onde queda o pracer para comer? Estamos a entrar na era de nutrirnos e non de alimentarnos?\nTemos a gran sorte de non ser un país con grandes deficiencias nutricionais e, por tanto, podemos ter o pracer para comer e non soamente de cubrir as necesidades máis imprescindibles. O problema é que a xente en xeral asocia a palabra “dieta” con “sufrimento”. Iso en parte foi por esa maneira un pouco errónea de dar recomendacións por parte das sociedades profesionais: non comer isto, non comer o outro… Con todo, non ten por que ser así. Pódese comer con gran pracer (e de feito débese) e facelo dunha maneira sa. Témolo ben claro coa dieta mediterránea. O que é importante é que controlemos as cantidades que comemos.\nDe acordo coas súas investigacións, aventura que nun futuro non moi afastado cada persoa contará cun chip que inclúa a información xenética. O obxectivo é que cada cal, co seu carné xenético na man, poida adquirir os alimentos que precisa para previr enfermidades?\n“A través de chips xenómicos poderase saber o risco dunha persoa de sufrir obesidade”\nEsa é unha imaxe que se dá moi a miúdo. É coma se cada vez que uno fóra á compra tivese que escanear o seu código xenético e de alí proceder dunha maneira guiada e inexorable a adquirir determinados produtos e non outros. Creo que isto ha de recaer en mans dos profesionais da saúde que poidan interpretar esas informacións xenéticas e, a partir dese carné xenético, poden recomendar uns tipos de comportamentos nutricionais ou outros. Cando pasará iso? Xa pasa, aínda que se trata de ensaios xenéticos que aínda están moi pouco desenvolvidos e, por tanto, con moi pouca fiabilidade de darrespostas acertadas e beneficiosas.\nAta a data observáronse 250 xenes relacionados coa obesidade. Precisamente, un dos retos inmediatos da nutrigenómica é a súa aplicación á prevención e terapia desta enfermidade crónica. A través de chips xenómicos poderase saber cal é o risco dunha persoa de sufrila. Pero, que porcentaxe hai de risco xenético e canto de consecuencia de malos hábitos?\nO do número de xenes é unha aproximación e poida que a cifra final sexa moi diferente. Baseados no coñecemento actual, a contribución xenética á obesidade estímase nun 50%.\nA cuestión xenética podería aclarar por que se dúas persoas que comparten contorna, cultura e costumes, nivel de renda parello e unha educación similar… unha é obesa e a outra non.\nA xenética, tal como coñecémola, podería resolver unha boa parte desa discrecionalidad, pero hai factores que van máis aló da xenética clásica (por exemplo, a epigenética -cambios reversibles no ADN-) que tamén xogarán un importante papel.\nAta que punto inflúe máis a xenética que o uso e costume do lugar no que se vive e o acceso a determinado tipo de alimentos?\nHai mutacións xenéticas que se atopan en todas as razas e lugares, outras que son máis específicas. Poida que sexan casualidade ou que funcionen precisamente para producir unha maior adaptación ao particular medio ambiente. Ademais, mesmo naquelas que se atopan en todas as razas as frecuencias poden ser totalmente diferentes. Os usos e os costumes e, sobre todo, o acceso a alimentos poden afectar dunha maneira evolutiva á nosa xenética. Requírese por suposto varias xeracións para que se produza esa evolución.\nEn Internet hai empresas que ofrecen por 1.000 euros e a partir dunha mostra de saliva unha proba xenética coa que se personaliza unha listaxe cos alimentos e os nutrientes que máis conveñen ao seu organismo. Como se pode previr ao consumidor deste tipo de atallos da nutrigenómica? Mesmo lle deron un nome comercial: “a dieta dos xenes”.\nÉ moi difícil para o público saber canto hai de verdade ou falsidade detrás desas promesas. Habería que aplicar modelos similares aos que se utilizan para aprobar fármacos e que as promesas estivesen apoiadas por estudos serios. Se un produto non pode probar a súa eficacia non se lle permite saír.\nO pasado mes de outubro, durante o VIII Congreso da Sociedade Española de Nutrición Comunitaria (SENC), anunciou que se produciron avances no comportamento de diferentes compoñentes grasos da dieta que se poden modificar para mellorar o risco cardiovascular. Que nutrientes se están revelando como os máis positivos?\nO Omega-3 parecen xogar un papel importante, pero todos son necesarios nunha cantidade ou outra.\nAta que punto a poboación é consciente de que estes avances en nutrición van chegar de forma inmediata?\nPreocúpame a comprensión que se chegue a ter porque non sei ata cando a xente nos vai a facer caso cando gritamos que vén o lobo. Nas últimas décadas vimos un continuo vaivén do que é bo e do que é malo e a credibilidade da nutrición por parte das persoas, en xeral, sofre. Esta parece ser unha das maiores oportunidades da nutrición de prover solucións para cada un de nós e por extensión a todos. Se fallamos porque as promesas non están solidamente soportadas, entón perderemos toda credibilidade.\nDieta genética-gl nutrición-gl nutrigenómica-gl ordovás-gl\nBerenjena: un globo de auga moi vistoso paira cociñar\nPropostas para comer ligerito entre días festivos


BNG require a posta en liberdade do preso político palestino Ahmad Saadat - Novas - BNG - Bloque Nacionalista Galego\nAhmed Saadat. Foto: almayadeen.net\nNéstor Rego demanda ao Goberno do Estado español que utilice as relacións diplomáticas e o resto de medios previstos no dereito internacional para exixir a Israel a liberación de todos os presos políticos palestinos\nDenuncia a detención indiscriminada de palestinos e palestinos e a realización de xuízos sen ningún tipo de garantías\n18 xan. 2022 - 11:39\nO deputado do BNG no Congreso, Néstor Rego, rexistra iniciativas na cámara baixa solicitando ao Goberno do Estado que reclame a posta en liberdade de Ahmad Saadat ao Goberno de Israel, así como todos os presos e presas políticas palestinas. A organización frentista demanda a intervención do executivo estatal para pór fin á represión israelí contra o pobo palestino, empregando todas as ferramentas admitidas no dereito internacional, a comezar pola utilización das relacións diplomáticas, para que Israel respecte as normas, disposicións e resolucións internacionais.\nNa actualidade, máis de 4.500 palestinos e palestinas están retidos irregularmente en prisións israelís. A meirande parte destas persoas non tiveron un xuízo ou mesmo leváronse a cabo con ningún tipo de garantías. Unha práctica que se suma á detención, por parte da policía e o exército israelí, de civís palestinos durante semanas sen que chegue a materializarse algunha acusación formal contra eles.\n“O caso de Ahmad Saadat forma parte dos numerosos casos irregulares levados a cabo polo Goberno do Estado de Israel. É deputado do Consello Nacional Palestino e Secretario xeral da FPLP, unha das principais organizacións políticas palestinas” explica o deputado do BNG no Congreso. Rego tamén lembra que Ahmaad leva vinte anos privado de liberdade e, durante todo este tempo, a súa detención “foi denunciada en repetidas ocasións a nivel internacional polas irregularidades no seu xuízo”.\nDe facto, a organización nacionalista denuncia que todos os cargos que se presentaron en contra de Ahmaad están baseadas en consideracións políticas. “Entre as entidades que exixiron a posta en liberdade do deputado do Consello Nacional Palestino atópase a Unión Parlamentaria- que agrupa a Parlamentos de máis de 170 estados- na que se atopa o Estado español” enfatiza Rego. O BNG súmase así á iniciativa da principal organización de apoio aos presos palestinos que está a por en marcha, entre o 15 e o 22 de xaneiro, unha semana de accións en solidariedade para reclamar a liberdade de Ahmad Sa’adat cando se cumpren 20 anos do seu encarceramento.\nPor este motivo, Rego pide ao Goberno do Estado español que reclame a posta en liberdade de Ahmad Saadat. Esta solicitude faina extensiva a todas as persoas presas políticas palestinas, retidas de maneira irregular polo Estado de Israel. Así mesmo, o Goberno do Estado “debe intervir para pór fin á represión israelí contra o pobo palestino”.\n“O executivo estatal ten que empregar todos os mecanismos e ferramentas posíbeis, a comezar polas relacións diplomáticas e o resto de medidas admitidas en dereito, para conseguir que Israel respecte as normas, as disposicións e resolucións internacionais respecto do conflito palestino” conclúe Néstor Rego.


Radio Galega Música - Howling Pixel\nRadio Galega Música é unha emisora pública galega integrada na Corporación de Radio-Televisión de Galicia que comezou a emitir o 17 de maio de 2004 por FM, DAB e internet. Emite en formato radiofórmula, aínda que na súa programación tamén teñen cabida as clases para adultos e de galego, así como programas de divulgación musical, como o clásico Lume na palleira.\n↑ Xosé López García (coord.) A comunicación en Galicia 2007. Consello da Cultura Galega, 2007, páxina 84\nArquivo da Radio Galega Música\nA Corporación de Radio e Televisión de Galicia (CRTVG) é un ente público con titularidade xurídica propia creada polo Parlamento de Galicia en 1984 co obxectivo de pór en funcionamento, xestionar, e explotar os medios de comunicación públicos de Galicia. Para tal fin e para contribuír na normalización lingüística e a cohesión social de Galicia, creáronse as sociedades anónimas Televisión de Galicia S.A. e Radio-televisión de Galicia S.A. que co seu sinal chegan a todo o territorio galego.\nPlaneta furancho é un programa radiofónico emitido por Radio Galega Música de luns a venres. Está presentado por Vituco Neira, guitarrista e cantante do grupo Ruxe Ruxe. Está dedicado á difusión da música en galego, e en certo modo é continuador do programa Aberto por reformas. En febreiro de 2016 Vituco Neira anunciou que o 29 de maio deste ano está prevista a última emisión do programa.


Escola Infantil Municipal "A casa dos títeres" | Concello de Cabana\nEscola Infantil Municipal “A Casa dos Títeres”\nAs Revoltas, 25 – Canduas\n15116, Cabana de Bergantiños (A Coruña)\nTeléfono: 981 754 192 / 615 263 171\nA Escola Infantil Municipal cumpre unha función eminentemente social e educativa, proporcionándolle ós/ás nenos/as unha atención integral sen distinción de raza, sexo ou condición social ou económica, mediante un programa global que garanta o pleno desenvolvemento físico, intelectual, afectivo, social e moral.\nA EIM coopera cos/as pais/nais, titores/as ou representantes legais co fin de facilitar a conciliación da vida familiar e laboral e conseguir a mellor integración entre o centro e as familias.\nSon obxectivos específicos da EIM os seguintes:\n- Promover e fomentar o desenvolvemento integral e a aprendizaxe das habilidades cognitivas e creativas dos/as nenos/as.\n- Facilitar a conciliación entre a vida familiar e laboral.\n- Facilitar o desenvolvemento de valores individuais e sociais básicos: cooperación, solidariedade, respeto, etc.\n- Lograr un equilibrio afectivo satisfactorio.\n- Respetar a singularidade e diversidade de cada neno/a.\n- Posibilitar a integración progresiva dos/as nenos/as na cultura do seu medio.\n- Crear un ambiente que favoreza o desenvolvemento individual e grupal nas actitudes e actividades diarias.\n- Facilitar a adquisición progresiva de hábitos de orde, limpeza e conservación dos materiais, facendo uso axeitado destes.\n- Facilitar a integración dos/as nenos/as con necesidades educativas especiais.\nPROCESO DE ADMISIÓN DE ALUMNOS NA ESCOLA INFANTIL MUNICIPAL\nA idade mínima de ingreso queda establecida nos 3 meses, salvo situacións especiais, logo do informe dos servizos sociais municipais.\nOs/as nenos/as poderán ser usuarios/as do servizo ata o momento da incorporación á educación infantil. No momento do seu ingreso, abriráselles un expediente persoal, no que constarán cun carácter confidencial, os datos de filiación, sanitarios, enderezo e teléfonos para avisos en caso de urxencia, así como tantas circunstancias aconsellen unha atención individualizada.\nSOLICITUDES DE NOVO INGRESO\nAs solicitudes de novo ingreso, presentaranse no Departamento de Servizos Sociais do Concello.\nEstas solicitudes deberán ir acompañadas da seguinte documentación orixinal ou copia compulsada:\n1) Documentación xustificativa da situación familiar:\na) Documento Nacional de Identidade ou Pasaporte dos/as pais/nais, titores/as ou representante legal.\nb) Libro/s de Familia ou, no seu defecto, outros documentos que acrediten oficialmente a situación familiar e Título de Familia Numerosa de ser o caso.\nc) Volante de empadroamento da unidade familiar só se reside en concellos limítrofes.\n2) Documentación xustificativa de ingresos:\nDeclaración do IRPF ou, no caso de non estar obrigado/a a declarar, certificado negativo emitido pola Axencia Estatal de Administración Tributaria correspondente ó exercicio fiscal anterior en dous anos ao ano natural no que se presenta a solicitude, de todos os membros con ingresos que compoñen a unidade familiar.\n3) Documentación xustificativa da situación laboral:\na) Última nómina, certificación de empresa ou vida laboral, no caso de persoas traballadoras por conta allea.\nb) Último recibo do pagamento da cota á Seguridade Social no réxime especial de traballadores autónomos ou da correspondente mutualidade, no caso de persoas traballadoras por conta propia ou atónomas.\nc) Certificación de ser demandante de emprego (con efectos dende o día anterior ao comenzó o prazo de presentación de solicitudes) no caso das persoas desempregadas.\n4) Outros documentos acreditativos de todas aquelas situacións que, por baremo, sexan susceptibles de puntuación:\na) Certificado de discapacidade ou grao de dependencia alegada polos membros da unidade familiar.\nb) Certificado médico no caso de enfermidades crónicas ou outra afeccións alegadas polos membros da unidade familiar.\nc) Informe do equipo de valoración e orientación da Consellería de Política Social sobre a necesidade de integración no caso de nenos/as con necesidades específicas de apoio educativo.\nd) Informe do organismo competente no caso de acollemento ou garda con fins adoptivos de nenos/as.\ne) Documentación acreditativa de incidencias tales como separación ou divorcio, convenio regulador ou resolución xudicial que establezca as medidas paterno-filiais ou certificado administrativo de monoparentalidade.\nf) Documentación acreditativa da condición de víctima de violencia de xénero.\ng) Informe dos Servizos Sociais do concello correspondente, no suposto de que sexa necesario por falta de acreditacion documental suficiente ou por situacións especiais en que viva a unidade familiar.\nA falta de presentación dalgún dos documentos recollidos nos apartados 2, 3 e 4 dentro do plazo de solicitude e emenda suporá a non valoración, na correspondente epígrafe do baremo, de calquera das circunstancias alegadas.\nSOLICITUDES DE RESERVA DE PRAZA\nOs/as pais/nais, titores/as ou representantes legais de nenos/as xa matriculados/as neste centro que desexen renovar praza, presentarán a solicitude de reserva de praza coa documentación xustificativa dos ingresos económicos actualizados así como otros datos que poidan variar a situación sociofamiliar con respecto ó curso anterior.\nNon poderá renovar praza o/a solicitante que, no momento de formaliza-la súa solicitude, manteña algunha mensualidade impagada de calquera curso.\nReserva de praza de nenas/os escolarizadas/os durante o curso anterior\n• Do 15 ó 31 de marzo: presentación das solicitudes no departamento de Servizos Socias do Concello. É necesario presentar a documentación xustificativa dos ingresos económicos actualizados así coma otros datos que poidan variar a situación sociofamiliar con respecto ó curso anterior.\n• Do 1 ó 15 de xuño: formalización da matrícula no departamento de Servizos Sociais do Concello.\nAdmisión de novos/as alumnos/as\n• Do 15 de marzo ó 15 de abril: presentación das solicitudes no departamento de Servizos Sociais do Concello coa documentación necesaria.\n• 10 de maio: exposición da relación provisional de admitidos e a lista de espera no taboleiro de anuncios do Concello.\nReclamacións: os solicitantes poderán efectúar as reclamacións que estimen oportunas no departamento de Servicios Sociais no prazo de 10 días contados a partir do día seguinte da publicación.\n• 24 de maio: exposición da relación definitiva de admitidos e a lista de espera no taboleiro de anuncios do Concello.\nRegulamento da EIM\nOrdenanza fiscal da EIM\nDocumentación necesaria para a admisión na EIM\nSolicitude de novo ingreso 2019-2020\nSolicitude de renovación 2019-2020\nListado provisional de admisión e agarda 2019/2020\nListado admisión e agarda 2019/2020\nListado dos/as nenos/as con renovación de praza 2019/2020\nProceso de formalización da matrícula de alumnas/os 2019/2020\nContrato matrícula de prestación de servizos 2019/2020\nAceptación de matrícula 2019/2020


Feijóo debe defender o AVE e un modelo de financiamento beneficioso para Galicia - PSdeG-PSOE\nInicio Actualidade Feijóo debe defender o AVE e un modelo de financiamento beneficioso para Galicia\n04.11.2016 jacobo PARLAMENTO DE GALICIA, Xoaquín Fernández Leiceaga 0\nO portavoz do Grupo Socialista, Xoaquín Fernández Leiceaga, adiantou hoxe as liñas xerais da súa intervención do Debate de Investidura que se celebrará a próxima semana. Logo da Xunta de Portavoces, sinalou que o debate servirá para facer balance da situación de Galicia logo de 8 anos de Feijóo e plantexar puntos de encontro en cuestións cruciais como a chegada do AVE a Galicia e a reforma do modelo de financiamento.\nFernández Leiceaga reclamoulle neste sentido que abandone a posición “compracente e cómplice coa estratexia do Goberno” co adiamento da chegada do AVE a Galicia, previsto para 2018 pero que co nivel de execución orzamentaria será “moi difícil antes de 2022”. Reclamou unha defensa “contundente e competitiva” desta infraestrutura logo dunha ministra que deixou sen executar 1.000 millóns de euros orzamentados para este tren, e diante dun novo ministro que defenderá priorizar o AVE a Cantabria.\nO responsable socialista contrastou o cambio táctico do presidente da Xunta, que ata 2011 defendía non deixar atrás ningún tramo, pero a partir de entón amósase “disposto a solucións provisorias que neste país sempre acaban sendo definitivas”.\nNo mesmo sentido, advertiu que Galicia precisa dunha posición “máis de país, transversal” nestes asuntos fundamentais como a defensa das infraestruturas competencia do Estado ou a reforma do modelo de financiamento autonómico. Este atópase inmerso nun debate sobre o modelo territorial do Estado do que Galicia pode saír prexudicada se non fai valer os seus condicionantes especiais de envellecemento e dispersión territorial.\nO deputado socialista anunciou unha serie de propostas para afrontar a crise de servizos públicos e a crise social de Galicia, prexudicadas pola xestión das políticas públicas por parte dos gobernos de Feijóo, e “cómo afrontar a recuperación económica, para qué e para quén”.\nXoaquín Fernández Leiceaga fixo tamén balance do novo goberno anunciado onte por Mariano Rajoy, caracterizado polo “continuísmo” e no que “sae reforzado Rajoy e polo tanto non saen reforzadas outras opcións, entre elas a de Feijóo, que en sectores do PP víase como expectativa de futuro” nun Executivo que garda “escaso peso” para Galicia.\nLamentou o “continuísmo na política económica” e salientou a novo talante da carteira de Educación, que “agardo que permita facer avances”. O novo Goberno, advertiu, “non abre posibilidades de diálogo” ao reforzar ao “núcleo duro” das políticas do presidente do Goberno, mantén unha presenza “escasa” de mulleres entre os seus integrantes e adianta que “non vai rectificar en cuestións fundamentais da súa política”.\nArtigo anterior\tA Xunta debe comprometerse coa paralización do ERE de Extel Artigo seguinte\tOS SOCIALISTAS GALEGOS DEMANDAN “UN PACTO SOCIAL” PARA BLINDAR “A CALIDADE DOS SERVIZOS PÚBLICOS”


OURENSE DIXITAL .com __O número 35 de "Raigame" é un monográfico dedicado ao autor de "Memorias dun neno labrego"\nO número 35 da revista "Raigame" que edita a Deputación de Ourense, está dedicado a Neira Vilas. "Estamos diante dunha das obras máis universais da literatura galega, con máis de 700.000 exemplares publicados en 17 idiomas, incluídos o chinés e o esperanto", sinalou o director da revista, Xulio Fernández Senra, ao referirse a "Memorias dun neno labrego" de Neira Vilas.\n15 de NOVEMBRO de 2011: OURENSE DIXITAL\nA Deputación de Ourense presentou este lunes o número 35 da revista “Raigame”, que dedica un monográfico ao escritor Xosé Neira Vilas. O autor de “Memorias dun neno labrego” estivo no acto de presentación da publicación xunto co presidente da Deputación, José Luis Baltar, e os directores da revista, Xulio e Mariló Fernández Senra.\nJosé Luis Baltar dixo sentirse “moi honrado” por acoller na institución provincial “a un dos escritores contemporáneos da literatura galega máis recoñecidos e prestixiados no mundo, que soubo plasmar como ninguén en Memorias dun neno labrego os valores e as vivencias do noso rural galego”, sinalou Baltar Pumar.\nBaltar dixo que Neira Vilas “é un dos bos e xenerosos da nosa terra”, e o feito de que Raigame lle dedique un monográfico “supón un recoñecemento á súa traxectoria e unha mostra máis da calidade que atesoura esta publicación”.\nPola súa banda, Neira Vilas agradeceu á Deputación de Ourense e aos directores de Raigame “que me permitan compartir monográficos con autores tan ilustres da cultura galega como Xocas, Ramón Piñeiro, Lorenzo Varela, Lugrís Freire, Uxío Novoneira e moitos outros, o que demostra que esta plural e rica achega da nosa literatura nos diferentes números de Raigame fai que sexa unha publicación sen limitación xeográfica nin intelectual”.\nO monográfico sobre “Memorias dun neno labrego” ten unha gran importancia, segundo Xulio Fernández Senra, “porque estamos diante dunha das obras máis universais da literatura galega,con máis de 700.000 exemplares publicados en 17 idiomas, incluídos o chinés e o esperanto, e cunha versión teatral en lingua maia e unha edición en braille”.\nO análise desta obra en Raigame abórdase desde a óptica de literatos, profesores universitarios, críticos e xornalistas, que ofrecen ao lector un itinerario pola vida de Neira Vilas e de Balbino -o protagonista da novela-, para explicar o acontecido na vida dun neno na época da postguerra no rural galego.


E PIDE QUE NON SE DEPOSITE O LIXO ATA DESPOIS DAS 21 HORAS\nO luns dará comezo un novo lavado dos contedores verdes na vila e nas parroquias, segundo ven de anunciar o concelleiro de Medio Ambiente, Jorge Díaz Freije.\nDA SÚA ENTREGA ENCÁRGASE A POLICÍA LOCAL\nTítulos de aforo máximo\nO Concello está a repartir a primeira remesa de títulos do aforo máximo permitido aos comercios e locais hostaleiros que solicitaron a realización deste cálculo. O cartel plastificado que se lles entrega debe estar colocado nun lugar visible á entrada do establecemento para cumprir coa normativa vixente. O alcalde, Fernando Suárez, fai unha chamada aos negocios locais para que pidan que o Concello lles calcule o aforo máximo permitido de xeito cómodo, asinando unha declaración responsable que poden atopar na páxina web municipal.\nBARCIA ALUDE ÁS RELACIÓNS QUE SEMPRE HOUBO NESTA ZONA\nMobilidade entre poboacións\nO Concello ven de enviarlle un escrito á Subdelegación do Goberno en Lugo solicitando que se permita o acceso ao municipio de Ribadeo á poboación do Occidente asturiano para que acuda a facer uso do comercio local como medida necesaria para a reactivación económica da vila. O alcalde, Fernando Suárez, agarda que co paso á fase 2 na desescalada en Galicia se teña en conta esta petición e se restablezan as relacións comerciais nesta comarca natural.\nTODA A DOCUMENTACIÓN ESTÁ AQUÍ, NA WEB DO CONCELLO\nDecreto sobre ampliación das terrazas\nO CONCELLO MÁNDALLE O PÉSAME Á SÚA FAMILIA\nPasamento de Antonio Martínez\nO alcalde, Fernando Suárez, lamenta o pasamento de Antonio Martínez Pérez, o que fora presidente da comisión organizadora da Cabalgata de Reis durante 29 anos.\nO CONCELLO EDITOU UN BANDO SOBRE ESTE ASUNTO\nAforo de locais


Sabor Atlántico no Festival da Luz 2021 - Festival da Luz\nSabor Atlántico no Festival da Luz 2021\nOs fogóns comézanse a preparar en Boimorto para recibir ata unha decena de propostas gastronómicas de vangarda e Michelin no Gastroespacio Mahou do Festival da Luz 2021.\nO Festival da Luz, que celebrará unha nova edición en formato Leiras, acollerá o próximo 10, 11 e 12 de setembro tres xornadas de música, mercado e actividades nun recinto que volve abrir ao completo.\nUn Festival para chuparse os dedos! Ademais da zona “Leiras”, onde poderemos gozar sentados en alpacas dos concertos, recuperamos a nosa zona de restauración, un espazo gastronómico único no que o público poderá gozar dunha variada oferta culinaria.\nEste ano o Festival volve cun sabor cinco estrelas gastronómico co Gastroespacio Mahou, no que terán lugar showcookings de coñecidos nomes da gastronomía galega e asturiana, que compartirán co público algunhas das claves e segredos da súa cociña.\nOs showcookings programados dentro do Gastroespacio Mahou sucederanse ao longo de toda a xornada do sábado e do domingo e estarán conducidos polos chefs Rafa Centeno de Maruja Limón (Vigo), Kike Piñeiro e Eloy Cancela de A Horta D’Obradoiro (Santiago de Compostela), Juan Crujeiras de Bido (A Coruña), Gerson Iglesias del restaurante Erva del Hotel Oca Vila de Allariz (Allariz), Miguel Liboreiro de O Tobo do Lobo (Melide), Iago Cagiao de El Rincón de Alba (A Coruña), Pablo Otero del bodegón Antiga Leitería (Ourense), Mariano Mier de El Quinto (Gijón) e Lolo Mosteiro e Paula Martínez de A artesa da moza crecha (Betanzos).\nOs cociñeiros prepararán e explicarán ante o público distintas elaboracións que terán como base o produto local e de tempada e, ademais, ofrecerán aos asistentes a posibilidade de degustar algunhas das tapas preparadas. As inscricións para participar realizaranse previo o comezo de cada demostración.\nO sabor cinco estrelas complétase no cartel do Festival da Luz 2021 cos Concertos Vibra Mahou de Kings of the Beach e Moura, ambas actuacións vinculadas á colaboración establecida entre Mahou, Fundación Paideia Galiza e a Escola de Organización Industrial (EOI) co obxectivo de impulsar o emprendemento entre o talento musical emerxente.


Riada Cidadá: 'Menos do mesmo nas Festas do Cristo 2016' | Creando Tu Provincia\n16 septiembre, 2016 15 septiembre, 2016 Redacción CTP\t2016, Barco, Comunicado, cristo, festas, festascristo2016, fiestas, Riada Cidadá, Valdeorras, Valdeorras\nComunicado Riada Cidadá\nO animo de Riada é o de facer unha crítica construtiva sobre determinados aspectos das festas do Cristo 2016 ca intención de melloralas nos vindeiros anos. Somos conscientes que as de este ano tiveron aspectos positivos: por exemplo a actuación de grupos locais. Máis son máis os negativos, cando non os máis determinantes. Tivemos unhas festas que foron a concreción dun goberno municipal ensimesmado ca práctica política de desculpar todo problema achacándoo ben a imprevistos, ben a entidades alleas. Dende un principio sobraron declaracións grandilocuentes que encubrían a falla dos aspectos festeiros que máis devece a xente do común: programas de man, orquestras, gaiteiros de alboradas, ou bandas de música. Por no falar dalgún concerto que acercase algunha figura de prestixio nacional. Unha programación deslabazada co claro interese de encher de contido os seis días de festa e que levou a presentar como novidades talleres de cabezudos ou de cociña.\nO resultado foi que non avanzamos en facer unhas festas próximas cando os nenos son semi excluídos, os mozos non teñen interese en participar, e o feito de suprimir os espectáculos tradicionais provoca asómesmo a deserción dos colectivos de maior idade. Porque para a memoria colectiva as festas deste ano serán as do tinglado montado pola empresa “Elemental Chefs” a beira do Sil e do campo da festa. Un espazo de degustación, chamado pomposamente “Rilla no Barco”, con varios food trucks aos que o empresario cobroulle unha suculenta comisión por instalarse. Nel tivo lugar o “encontro das pandillas” e a “festa das piraguas”, por certo, eventos onde a comida dos participantes estivo subvencionada polas arcas municipais. Práctica de privilexio cara unha empresa extra local fronte ao conxunto do sector da hostalería do Barco e do resto dos feirantes.\nAs xornadas do Cristo van a menos, nunha vila que conta cunha gran tradición festeira, referente de Valdeorras e das comarcas estremeiras. Nos últimos anos superadas por moitas das celebradas en pequenos pobos e concellos da contorna. O Barco non se merece esta negativa imaxe ante os veciños nin ante os barqueiros da diáspora que volven a visitarnos nestas datas. Riada Cidadá esixe que o Concello poña, o máis rapidamente posible, a disposición dos veciños as contas detalladas dos ingresos e gastos xerados polas festas. Porque é necesario saber o balance económico para o concello do “Rilla no Barco”, ou canto lle custaron os pandilleiros e os piraguistas…Máis alá do necesario debate veciñal, Riada Cidadá, intenta proporcionar a posibilidade de dispor de toda a información para que no futuro a transformación das festas non sexa so desexable e posible, senón un deber a non esquecer.\n← Eduardo Morán: “Camponaraya lleva más de 25 años cumpliendo la tradición de los huevos con cava en las Fiestas de La Soledad”\n» ‘Rilla no Barco’ ha sido un éxito de organización y público, con más de 8.000 visitantes», Elemental Chefs →


O PP vota en contra dunha proposta para defender as traballadoras de Xeal\nTraballadoras de Xeal mobilizándose. (Foto: Comité de Empresa)\nRedacción 17:06 do 8 de abril de 2021\nO PP negouse a apoiar o mantenemento do emprego en Xeal (a antiga Ferroatlántica) e o cumprimento da sentenza do Tribunal Supremo de Xustiza de Galiza, que decretaba ilegal o intento da empresa de segregar a parte industrial e a adicada ao aproveitamento enerxético hidroeléctrico, na comisión parlamentar de Industria, Enerxía, Comercio e Turismo de onte.\nO debate partiu dunha proposición non de lei do BNG, que lanzou esta proposta despois de que a Xunta non se comunicara nos últimos dous meses co comité de empresa. Nesa última reunión as traballadoras pediron ao Goberno galego que exixira á empresa o Plan de Viabilidade Industrial, que en teoría tiñan que ter aportado no momento da compra, explicou Daniel Pérez, deputado do BNG na comisión.\nNa proposta do deputado nacionalista, tamén se incluía a solicitude do contrato de compraventa, que aínda non se fixo público, no que se expuña o vencello entre a actividade da fábrica e da produción de enerxía.\nOutro dos aspectos que o PP rexeitou na comisión foi instar a empresa a que cumpra cos investimentos prometidos nos complexos industrias de Cee e Dumbría, así como o desenvolvemento dun calendario de rearranque dos fornos.\nPérez, que presentou a proposición non de lei, indicou que o futuro da empresa “vai depender da non segregación” e criticou a Xunta pola súa inacción e o PP por votar en contra da iniciativa, que apoiaron BNG e PSdeG.\nPor parte do PSdeG cuestionaron ao Goberno galego sobre o futuro produtivo e o mantemento dos postos de traballo na planta de Alu Ibérica na Coruña. Tamén abordou a promoción económica da área da Coruña, defendendo o deseño e desenvolvemento dun plan específico por parte da Xunta dirixida por Alberto Núñez Feixóo.\nNoutro dos puntos da orde do día, aprobouse por unanimidade chamar a Xunta a impulsar novas iniciativas e instrumentos de apoio económico ás Pemes.\nA proposta do PP busca “introducir o deseño das estratexias empresariais que permitan favorecer a recuperación da crise por medio da utilización de ferramentas e metodoloxías de pensamento creativo”\nEste pulo pretende “a xeración de novo valor en produtos, servizos e modelos de negocio máis sostíbeis e máis dixitais”.\nParlamento PP BNG PSdG Xeal


A praza do Obradoiro acolleu este mediodía un minuto de silencio para condenar o último asasinato machista, acontecido en Xixón.\nSantiago consegue no 2019 máximos históricos en pernoctacións, peregrinos e pasaxeiros no aeroporto\nO concelleiro de Turismo, Sindo Guinarte, e a xerente de Turismo de Santiago, Flavia Ramil, fixeron un balance da situación turística da cidade, presentando as principais expectativas para 2020. Segundo apuntou o concelleiro, "no 2019 a cidade conseguiu tres máximos históricos nas principais variables turísticas: pernoctacións nos establecementos hoteleiros da cidade, peregrinos que percorreron o Camiño de Santiago e pasaxeiros no aeroporto de Santiago-Rosalía de Castro".\nAs Cidades Patrimonio promocionan a súa oferta turística no mercado belga\nO Grupo de Cidades Patrimonio da Humanidade de España promociona a súa oferta turística e monumental no mercado belga na feira Salon des Vacances, que se celebra ata o vindeiro domingo en Bruxelas. Ademais, no marco deste evento, a delegación das 15 Cidades do Grupo participou na presentación do mercado belga, organizada pola OET de Bruxelas, que se celebrou na Embaixada de España. Precisamente a embaixadora de España en Bruxelas, Beatriz Larrotcha, e o director da OET, Rafael Chamorro, visitaron a caseta do Grupo de Cidades Patrimonio na...\nSantiago de Compostela volve á Executiva do Eixo Atlántico despois de oito anos, coa presenza na mesma do alcalde da cidade, Xosé A. Sánchez Bugallo, quen xogará un papel fundamental na negociación das infraestruturas co actual Goberno do Estado. Así quedou de manifesto na o XXVIII Asemblea Xeral do Eixo Atlántico, celebrada este venres na localidade portuguesa de Matosinhos.


"A participación social debe ser un eixe do noso obxectivo como formadores" - - USC\nJosé Manuel Mayán Santos, vicerreitor de Comunidade Universitaria e Compromiso Social da USC\n"A participación social debe ser un eixe do noso obxectivo como formadores"\nO catedrático de Enfermería Xeriátrica e Xerontolóxía da Universidade de Santiago, José Manuel Mayán Santos, é tamén vicerreitor de Compromiso Social desta institución académica desde o pasado mes de maio do 2006.\n¿A USC é unha institución académica comprometida co seu entorno social?\nTotalmente, tanto que incluso esta vicerreitoría leva implícito o seu compromiso social na súa denominación.\nEn que accións se traduce esta vocación solidaria da Universidade?\nA través desta vicerreitoría lévanse á práctica os sinais de identidade que dirixen as accións da USC como a “Universidade das persoas”.Varios servizos que asisten a toda a comunidade universitaria desde a optimización do estudo e o traballo docente e laboral, procurando realizar xestións positivas na calidade de vida, condicións de saúde e seguridade laboral. Pretendemos ofrecer que a conciliación da vida laboral e familiar sexa unha realidade.\n¿Cre preciso implicar máis a Universidade na vida cotiá da sociedade galega?\nA USC está implicada dende sempre, non obstante necesitaríamos unha maior interacción entre a sociedade e a universidade, como se fai, seguramente comprendendo uns e outros que o traballo e a investigación universitaria teñen como fin único mellorar o desenvolvemento e a innovación do colectivo social do seu entorno máis próximo.\nVostede chegou ao goberno da USC hai pouco máis de medio ano, ¿que valoración fai deste primeiro semestre?\nPositivo, moi positivo. Hai varias ideoloxías diferentes instauradas dende fai anos no colectivo universitario, e vemos con satisfacción que podemos minimizar as diferenzas e potenciar as comúns en beneficio da USC. Creo que esta política de unión e o esforzo universitario está sendo comprendida e asumida por toda a comunidade universitaria, e isto solo é beneficio para a institución e para a sociedade, que estaba en expectativa e agora ve que hai sinerxia entre todos.\nAdvirte moitas diferenzas entre a oferta de servizos e de prestacións nos dous campus da USC?\nA diferenzas son exclusivamente na oferta de titulacións dun e doutro campus. A oferta de servizos é idéntica, incluso diría que no campus de Lugo, pola súa diminución numérica e os servizos que ofrece, a comunidade está en vantaxe.\nA apertura da gardería infantil do campus de Lugo é unha vella promesa da USC, pero cando vai abrir?\nA súa apertura é un problema alleo á USC. Confío na sensibilidade das administracións luguesas e en que poidamos ofrecer este servizo á comunidade universitaria.\nUn dos compromisos adquiridos na campaña electoral referíase a incrementar os postos de lectura e de informática a disposición dos estudantes. Sen embargo, os alumnos do campus de Lugo protestan pola escasez de salas da biblioteca abertas durante a fin de semana.\nAs análises de utilización dos servizos realizados nestes meses non indican unha porcentaxe de ocupación excesiva. Polo que xestionar é precisamente utilizar los recursos dispoñibles, as ofertas necesarias. Non obstante, cando os indicadores aconsellen dispor duns espazos, por suposto que se abrirán. O uso racional destas dependencias non aconsella a apertura, nin por suposto as protestas.\nPotenciar as áreas de orientación familiar era outra das propostas plantexadas no seu programa. Avanzou xa algo neste eido?\nNestes momentos estanse planificando con diferentes servizos sanitarios e sociais da administración autonómica e local, non solo a área de orientación familiar, como son os servizos de apoio de hábitos de alimentación e consumo, prevención de drogodependencia, así como os servizos sociais a través de convenios para mellorar a calidade de vida da comunidade universitaria.\nA antiga Oficina de Voluntariado, agora Servizo de Participación e Integración Cidadá, vén de cumprir dez anos, nos que rexistrou a carón de 3.500 colaboradores. Xustifican estas cifras a existencia deste servizo?\nA Universidade non debe ser exclusivamente o foro da formación e da investigación, ten que ser moito máis, e a participación e a investigación dos universitarios coa sociedade debe ser un eixe primordial do noso obxectivo como formadores, educadores e exemplarizadores do compromiso social.\nA futura inserción laboral dos titulados supoño que é unha das procuras últimas das institucións académicas, pero non sería positivo contar cun observatorio de emprego na USC?\nTemos dende fai anos áreas de orientación laboral, autoemprego e información xuvenil, servizos conveniados entre concellos, a Xunta de Galicia (Consellería de Traballo) e as tres universidades galegas. Pero ademais a USC ten estas áreas integradas dentro do plan para a creación de empresas da USC (Uniemprende) e da rede de técnicos de emprego en Galicia, polo que estas áreas están destinadas á inserción laboral dos xóvenes universitarios. E na actualidade asumimos dende a vicerreitoría que dirixo, o programa de políticas e plans de acción para a promoción de emprego, buscando un seguimento continuo do comportamento do mercado laboral e as súas demandas aportando datos para a proxección laboral dos nosos titulados.\nA Universidade ten programadas para este mes unhas xornadas sobre integración e igualdade da muller. ¿Cal é obxectivo deste foro?\nTodo esforzo para levar o compromiso da USC coa sociedade na consecución da igualdade real entre homes e mulleres.\nSignifica isto que non hai igualdade de sexos no seo da Universidade?\nNon é precisamente a conclusión de contar con unha Oficina de Igualdade de Xénero a falta de igualdade na USC. Sinceramente é a Universidade a que ten que avanzar en accións concretas sobre estes temas. Somos moitas veces o espello de plans e proxectos sociais e pretendemos non solo facer teoría, senón tamén exercer práctica onde podamos formar, orientar e reeducar se fose o caso en temas tan importantes coma este.\nTamén traballan vostedes na integración das persoas con discapacidade, que pensan facer?\nA diversidade e o desenvolvemento de políticas activas de corporación e integración de estudantes con necesidades especiais son principios e liñas de actuación fundamentais para a USC. Concretamente, a tal efecto o Servicio de Participación e Integración Universitario está coordinado cos diversos centros e entidades públicas, das actuacións necesarias para favorecer a igualdade entre tódolos membros da comunidade universitaria: Apoios a estudantes con discapacidade, adaptacións curriculares, programa de aloxamento de estudantes con discapacidade, programa de eliminación de barreiras arquitectónicas, centro de documentación para a vida independente...\nEntrevista publicada no suplemento Campus do xornal El Progreso, do 7 de febreiro de 2007


NO DÍA DE ROSALÍA DE CASTRO, MANIFESTO DA AELG - NORMALIZACIÓN E DINAMIZACIÓN LINGÜÍSTICA\nNO DÍA DE ROSALÍA DE CASTRO, MANIFESTO DA AELG\nNoutro 24 de febreiro nacías, Rosalía, no Camiño Novo, nas inmediacións de Santiago de Compostela, a poucos quilómetros de onde se escribe esta lembranza. Hoxe celebramos o teu nacemento unicamente por termos así un punto de referencia para te homenaxearmos porque, para actuarmos con propiedade, deberiamos celebrar o día en que escribiches tal ou cal poema, o día en que decidías dar ao prelo o poemario inaugural do primeiro Renacemento, o día en que remataches o prólogo de Follas Novas, ou tantos outros días decisivos para a escrita en galego cuxa data exacta descoñecemos e que, daquela, non podemos conmemorar.\nSe a morte non fose un camiño sen volta, se puideses ver cos teus propios ollos o noso país -o país "en que me eu criei", como ti dirías-, sorprenderíaste do actual que resulta a túa obra, a pesar do paso implacábel do tempo e dos moitos cambios que operaron no mundo. Coido que non te abraiarían as novidades tecnolóxicas que envolven as nosas vidas; como nunca fuches babeca nin reaccionaria, asumirías os novos inventos no que valen mais tampouco non te deixarías cegar polas falsas aparencias de modernidade que producen as máquinas. Con toda seguranza, celebrarías o progreso económico, que nos libra de ver por toda a parte, como ti viches, a miseria e os padecementos dunha sociedade empobrecida que queremos deixar atrás, aínda que seguramente o teu ollar, atento aos detalles, se decataría con precisión de que o luxo consumista en que nos bambeamos non ten nada a ver coa xustiza nin abrangue toda a poboación. Porque ti, Rosalía, non escribías poemas para exercer de delicada nin de dama triste e mexeriqueira, senón coa intención de condensares na escrita a forza revolucionaria que levan as palabras dentro. "Libros enteiros poideran escribirse falando do eterno infortunio que afrixe ós nosos aldeáns e mariñeiros, soia e verdadeira xente do traballo no noso país. Vin e sentín as súas penas como si fosen miñas; mais o que me conmoveu sempre, e polo tanto non podía deixar de ter un eco na miña poesía, foron as innumerables coitas das nosas mulleres", escribiches hai case cento trinta anos e, con todos os matices que cumpra introducir, este texto segue a nos conmover pola reivindicación das clases traballadoras e da situación especial das mulleres. Non importa se os labregos e mariñeiros non representan xa a maioría dos galegos porque a preocupación social dos teus versos podería aplicarse por igual ás masas proletarias, separadas da sociedade do benestar por marxinación social ou desemprego, e se nos teus poemas os mozos labregos emigran á Habana, na actualidade marchan a Canarias ou xogan a seren cidadáns de ningures nun sistema capitalista que non sabe de patrias.\nSe puideses saber como vén sendo interpretada a túa obra, -como punto de arranque, como peza chave, como exemplo dunha rara lucidez-, ti que non fuches vaidosa, descansarías en paz. Aínda que para iso habería que evitarche o coñecemento de seres tamén malinterpretada, manipulada e lida en certos círculos, sobre todo fóra da Galiza, como soñadora melancólica, como intimista romántica, todo por teres dedicado algúns poemas á infinita dor da existencia, o que parece convertelos en material máis doce, menos atrevido que a maioría da túa escrita. Sen dúbida, fuches tan adiantada ao teu tempo que militaches en causas que aínda non se recoñecían como tales, nin tiñan quen as defendese. Así se explica que o que hoxe chamamos violencia de xénero e aparece nos medios de comunicación como un asunto actual, como un problema acabado de detectar, estivese xa naqueles versos de Follas novas: "Que hai uns negros amores de índole pezoñenta/ que privan os espritos, que turban as concencias,/ que morden si acariñan, que cando miran queiman,/ que dan dores de rabia, que manchan e que afrentan./ Máis val morrer de friaxen/ que quentarse á súa fogueira". Seguro que se vivises hoxe entre nós os seminaristas volvían apedrear as túas xanelas, aínda que se cadra só te insultaban por blogue: as formas poden variar mais, con toda probabilidade, seguirías estando nas barricadas. Por iso o pouso da túa obra fica ao fondo. Por iso, neste día de homenaxe, sobre todas as cuestións que espertaron o teu interese, quizais deberiamos atender especialmente o teu compromiso coa lingua. "As multitudes dos nosos campos tardarán en ler estos versos, escritos a causa deles, pero só en certo modo pra eles" porque hoxe eses versos son xa accesíbeis a quen os causou. Nunca na historia precedente tivemos a totalidade da poboación alfabetizada e coa posibilidade de frecuentar libros (de os sobar, de os ler, de os aprender, de os adquirir, de os comentar, de se impregnar deles). Daquela estamos xa na época en que as multitudes dos nosos campos poden coñecer sen mediadores o que ti dixeches só en certa forma para elas. Mais esta situación feliz foi producirse nunha época en que todo vai ás présas. Ti dicías que dez anos son moitos a xulgar pola présa con que hoxe se vive e nin te imaxinabas canto máis apurado se pode andar, como andamos agora, correndo sen sabermos onde nin detrás de que. Porque cando tiñamos todo para nos envolvermos como sarillo na historia pasada e comezar a florecer, os ánimos afrouxan. Dixéronnos que o mundo era todo igual e que se expresaba en inglés e moitos acreditan en tal desatino, volvendo as costas ao que é de seu e soñando con vestiren coma outros, con falaren coma outros, con seren coma outros... E como non sería cousa de chamares as xentes á guerra para logo desertar da bandeira que ti mesma levantaras, Rosalía, se estiveres entre nós, estarás en aberta oposición aos sectores da sociedade que reclaman a súa liberdade a non seren galegos, a non se construíren como tales. Como tantos libros enganosos, que só din medias verdades, contan que eras unha dama do XIX, de non fitarmos en profundidade, podemos esquecer que eras -e es, que a túa obra vive- unha activista comprometida, que non andabas con florituras nin escribías de pombas e flores por teres alma de muller, que o teu compromiso coa nación e coa lingua foi tan alto que todo o que tivo un eco por leve que fose, con tal que chegase a te conmover, todo isto ousaches cantar para declarar perante os que sen razón nin coñecemento ningún nos desprezan "que a nosa terra é dina de alabanzas, e que a nosa lingua non é aquela que bastardean e champurran torpemente nas máis ilustradísimas provincias cunha risa de mofa que [...] demostra a iñorancia máis crasa i a máis imperdoable inxusticia que se pode facer dunha provincia a outra provincia irmá por probe que esta sexa". Contigo aprendemos a ser elos dunha cadea, a non renegarmos, a recoñecermos que só sendo galegas e galegos podemos ser universais. Que o peso da terra sexa leve, compañeira!\n(Texto de Teresa Moure)\nCategoría: ESCRITORES - Publicado o 02-03-2009 12:31


O proxecto – (micro)Machismos na rede\n"Mulleres pontevedresas na rede II. Análise do discurso de odio e outras violencias contra xornalistas e políticas"\nInternet conta cun papel central nas sociedades contemporáneas. O elevado volume de accesos e a súa intensidade converteuna nun espazo de socialización dotando os seus contidos e relación dun carácter performativo.\nA idea inicial da Rede como un espazo horizontal, que racharía coas relación de poder patriarcais, pronto se revelaría utópica. En Internet perpetúanse as desigualades e violencias do mundo offline con tendencia á invisibilización e acoso contra as mulleres.\nO desenvolvemento e penetración dos social media non só supuxo un pulo para a mobilización das mulleres, tamén incrementou exponencialmente o fluxo de ideas e información antifeminista a través de grupos, plataformas e fronteiras xeográficas. Este ciberantifeminismo, como o denomina Bonet-Martí (2021), ten como trazos característicos a súa extrema misoxinia e a súa proclividade aos ataques persoais.\nNos últimos anos as plataformas sociais e, especialmente, Twitter téñense revelado territorios de crecente hostilidade para as mulleres. Estudos como o de Frenda et al. (2019) puxeron de manifesto a toxicidade desta plataforma social dado o seu carácter público, que lle aporta visibilidade, e o suposto anonimato da comunidade usuaria, que potencia o «efecto desinhibición» (Suler, 2004). Asemade, o estudo «Mulleres pontevedresas na rede. Análise do discurso, micromachismos e discurso de odio en Twitter» (Martínez-Rolán e Piñeiro-Otero, 2020) subliñou unha maior toxicidade nas mencións directas ás mulleres usuarias, con especial incidencia e virulencia nas dirixidas a comunicadoras e políticas, facéndoas partícipes (a elas e á súa comunidade) dos insultos, comentarios negativos e ataques. Neste mesmo traballo detectouse que dúas de cada tres mencións directas «negativas» non tiñan como obxecto as propias mulleres senón o seu colectivo de pertenza.\nSe, como sinala Christina Hanhardt en Safe Space (2013), a procura dunha seguridade colectiva require unha análise profunda respecto de quen ou que constitúe unha ameaza e por que, resulta esencial coñecer as prácticas que converten a tuitesfera nun ambiente tóxico contra as mulleres e, en especial, contra xornalistas e políticas; profesionais esenciais nas sociedades democráticas.\nO obxecto deste proxecto é o de coñecer a presenza e manifestacións do discurso do odio, misoxinia e sexismo ás que teñen que facer fronte mulleres xornalistas e políticas na Rede. Dito obxectivo concrétase nos seguintes obxectivos específicos:\nAnalizar a presenza e manifestacións de discurso do odio, misoxinia e sexismo na conversa social en torno a mulleres referentes da comunicación e política en Twitter.\nDetectar posibles diferenzas neste tratamento en función do ámbito de referencia (profesional-espacial) destas mulleres e o seu posicionamento (político-feminista).\nSinalar temáticas que suscitan unha maior polarización así como a súa presenza no discurso destas mulleres en Twitter atendendo ao seu ámbito de referencia e posicionamento.\nDeterminar diferenzas na presenza e manifestación do discurso do odio -frecuencia, virulencia e contido- na tuitesfera en torno a perfís masculinos «homólogos».\nAfondar na incidencia e manifestacións do discurso do odio e outras formas de violencia machista en liña ás que se enfrontan as mulleres xornalistas e políticas na súa vida cotiá, mecanismos de protección e a súa vida persoal e profesional.\nEstablecer unha comparación entre o tratamento que reciben as mulleres xornalistas e políticas de Pontevedra-Galicia-España na conversa 2.0 en Twitter con profesionais «homólogas» da esfera latinoamericana.\nDesenvolver unha web así como un podcast divulgativo para a difusión dos resultados do proxecto, incluíndo unha visualización de datos de carácter interactivo, así como doutros estudos e boas prácticas que podan aportar unha ollada enriquecida en torno aos fenómenos analizados.\nElaborar, como resultado transversal da análise, unha micro-guía de boas prácticas na Rede para sensibilizar e previr respecto ás manifestacións desta violencia machista dixital.\nDeseñar unha enquisa para determinar a incidencia e manifestacións da violencia online na vida persoal e profesional de mulleres xornalistas e políticas\nAcotación da mostra\nSelección de +/- 20 mulleres referentes, da política ou xornalismo, con conta activa en Twitter (40% delas vencelladas á provincia de Pontevedra), e +/- 20 varóns que, polo posto, entidade de pertenza ou notoriedade, poidan considerarse equiparables.\nSelección de +/- 10 políticas e xornalistas en Twitter, de ámbito latinoamericano, con perfís similares á mostra principal.\nUn ano da conversa social -tuits, mencións directas/indirectas- en torno a ditas contas.\n*A selección da mostra terá en conta a pertenza de políticas e xornalistas vencelladas á provincia de Pontevedra.\nRevisión sistemática de literatura relativa á violencia online contras as mulleres en xeral e, concretamente, contra mulleres do ámbito do xornalismo e a política.\nAnálise cuantitativa. Análise de contido da conversa social a partir do lexicón de 204 termos «odiosos» do proxecto anterior (Martínez-Rolán e Piñeiro-Otero, 2020). Análise lingüística para detectar expresións análogas do español latinoamericano.\nAnálise cualitativa. Medición de sentimento. Análise crítica do discurso multimodal (Kress, 2010) a partir da pirámide do odio da Anti-Defamation League (actitudes prexuiciosas, actos prexuiciosos, discriminación, violencia, feminicidio); a categorización de misoxinia online de Anzovino, Fersini e Roso (2018; estereotipo e obxectivación, dominio, descarrilamento, acoso sexual e ameaza de violencia, e desacreditación); e o sexismo ambivalente (hostil-benévolo) de Glick e Fiske (1996).\nEntrevista semiestructurada a mulleres xornalistas e políticas para afondar nas súas vivencias e percepcións respecto ás violencias machistas online. Tamén se baralla a posibilidade de incluír un grupo de discusión\nRaspado web (web scraping) de Twitter. Para eludir as limitacións temporais e de volume da API de Twitter empregarase un script de python (Twint). Esta operación precisa da instalación dunha máquina virtual nun equipo físico coa configuración dos scripts- comandos precisos para o rexistro de datos en formato csv, json ou similares.\nEntrevistas semiestruturadas e profundidade\nImpacto da investigación na promoción da igualdade de xénero\nO presente proxecto pretende analizar a incidencia e manifestacións do discurso do odio, a misoxinia e o sexismo na conversación social en torno a mulleres xornalistas e políticas. Ademais de coñecer os nesgos de xénero na conversa en Twitter ao redor destas profesionais -obxecto de maior toxicidade nas redes- o estudo busca afondar na realidade deste fenómeno: as formas de violencia machista online ás que se enfrontan xornalistas e políticas no seu día e día e como afectan a súa vida persoal e profesional.\nSegundo Ferrier (2018) este fenómeno debe entenderse nunha loita de poder con inxerencia do discurso do odio, misoxinia e falsas narrativas para intimidar, desacreditar e silenciar a estas profesionais. Se temos en conta labor esencial de xornalistas e políticas na loita e visibilización de determinadas realidades e perspectivas, esenciais para o desenvolvemento de sociedades máis xustas e democráticas, o ataque estas profesionais constitúe un ataque directo á igualdade de xénero.\nNeste senso cómpre afondar na toxicidade á que se enfrontan as mulleres xornalistas e políticas de forma cotiá na conversa social en Twitter como na Rede, e o seu impacto, para buscar formas de revertela de cara a unha sociedade máis igualitaria.\nDe conseguir o desenvolvemento dunha ferramenta para a análise automatizada da conversación social tería unha aplicación directa na análise e intervención do discurso do odio tanto por comunidade investigadora como por entidades públicas e sociais.\nA creación dunha micro-guía de boas prácticas e a súa difusión busca a sensibilización- prevención contra o discurso do odio, misoxinia e sexismo online, así como fomentar una conciencia crítica respecto á falsa dicotomía entre area virtual-real.\nNeste cometido de visibilizar e sensibilizar respecto ás desigualdades e violencias de xénero na Sociedade Rede ademais da difusión académica vaise promover a divulgación do proxecto e dos seus resultados entre a cidadanía, coa creación dunha web centrada na interactividade e podcast.


En menos de quince minutos terás adquirido os métodos necesarios para crear un excelente efecto de paralaxe. Paso a paso verás co autor como duplicar unha imaxe en PowePoint. Agrupar obxectos, o uso dun gradiente de cor no fondo. Así como o manexo de diferentes teclas de teclado. Un vídeo que che levará a outro nivel nas túas presentacións en PowerPoint ...\nEfecto paralaje en PowerPoint 2019 3 de xaneiro de 2021Tranquillus\nLea Exención de vales de comida 2021\nprécédentComo facer un mapa mental.\nsuivantUsa zoom en PowerPoint 2019


2021 - Desgalipedia\n2021 (MMXXI) é o ano actual do calendario desgalipediano comezado en venres que, vai ser un ano axitado porque os primeiros robots xa se lanzarán na industria e as compañías de automóbiles lamber cus para obter os robots antes de que os competidores poidan comprar todos aqueles que estean dispoñibles para o traballo escravo e as vacinas salvaranos do coronavirus (ou non).\n4717 – 4718\n2076 – 2077\n2020, vémonos no inferno, chupón. 2021, non me sexas fillo de puta...\n— Ti sobre 2021\n2021 non será peor que 2020! Chegou o 2021!\n— Coronavirus sobre 2021\nNon quero ser pesimista, pero Mad Max establécese en 2021.\n— Alguén sobre a cita anterior\nEn 2021 espérase que se celebren eventos orixinariamente previstos para 2020 incluídos o Festival de Eurovisión, a Eurocopa de Fútbol, os Xogos Olímpicos e a Expo 2020, que foron pospostos ou cancelados debido á pandemia da COVID-19.\n1 Acontecimentos previstos\nApocalypse 2021. O maya disléxico que escribiu 2012.\nAs armas láser comezan a inventarse, pero a idea da arma láser é moi mala.\nPaíses do terceiro mundo como Iraq piden axuda dos Estados Unidos para fabricar armas láser. Irán e Siria solicitan axuda de Rusia para tamén fabricar súas armas láser.\nMentres, Brasil confunde o láser co lecer e importa algunhas...\nO Polo Norte tamén comeza a fabricar armas láser.\nComeza un Apocalypse Zombie, pero pronto se cancelará debido aos avances tecnolóxicos.\nAcontece o famoso Gran Accidente previsto en Cowboy Bebop, onde a Terra e Lúa chocanse e morren a xente!\nComeza unha epidemia de tal virus Gastrea e as persoas comezan a transformar algúns animais chamados Gastrea igual en Black Bullet.\nManifestantes fronte ó Capitolio dos Estados Unidos o 6 de xaneiro.\n1 de xaneiro: Finaliza o período de transición da saída do Reino Unido da Unión Europea (o chamado Brexit). Grazas ao coronavirus, as praias estaban baleiras e poucos lumes lanzáronse ao ceo. Polo menos, todos durmían en paz. Adobe Flash Player foi asasinado por Adobe en favor de HTML5 e, as obras de George Orwell son de dominio público, o que permite ensinar neolingua nas escolas.\n6 de xaneiro: Partidarios do presidente saínte Trump asaltan o Capitolio dos Estados Unidos. Cinco persoas resultaron mortas.\n8-11 de xaneiro: A borrasca Filomena deixa as maiores nevaradas das últimas décadas na Península Ibérica, provocando graves problemas de mobilidade.\n20 de xaneiro: Joe Biden asume o cargo como o Presidente dos Estados Unidos de América e Donald Trump retirarase (temporalmente) da Casa Branca sen recoñecer a vitoria do seu opoñente nas eleccións presidenciais.\n24 de xaneiro: eleccións presidenciais en Portugal, onde Marcelo Rebelo de Sousa será elixido presidente decorativo para a vida no país.\n26 de xaneiro:\n1 de febreiro: Golpe de estado en Myanmar. O exército arresta á xefa de Estado Aung San Suu Kyi, ao presidente Win Myint e a outros líderes. Desconéctase internet, a Desgalipedia local e os medios de comunicación e, a través dunha transmisión televisiva especial, o exército decreta o estado de emerxencia durante para sempre e toma o control do país, proclamando xefe de Estado ao xeneral e ditador Min Aung Hlaing.\n2 de febreiro: Acádanse as millóns de doses administradas da vacina contra a COVID-19 en todo o mundo... ágas Brasil.\n12 de febreiro: non haberá Entroido por mor da Covid-19, é dicir, sen putas. Pero por algunha razón houbo entroido nalgúns lugares, incluso cunha pandemia.\n23 de febreiro: Anitta tócase o cu (seriamente) e, coa maior taxa de rexeitamento da historia, Karol Conká é eliminado de BBB 21 (99,17%) e todo o Brasil celebra a saída da villana da edición.\n25 de febreiro: hai unha inundación en Acre e as mentes dos descíclopes chupan.\n5 de marzo: Despois das protestas contra un imperio francés amigo de Walmart no Brasil, os paraguaios protestan contra a pandemia de Covid-19 que persegue aos países e converte aos países sudacas en mini Venezuelas.\n13 de marzo: a ex presidente de Bolivia é arrestada por intentar cosplayar a Osama bin Laden e Saddam Hussein durante unha crise en Bolivia en 2019.\n23 de marzo: Israel vai ás urnas para intentar formar un goberno despois de tres anos de fracaso.\n26 de marzo: un mal piloto pega mal un barco nunha canle marítima e fode todo na canle de Suez.\n27 de marzo: Durante o Día das Forzas Armadas, as protestas en Myanmar causan unha gran confusión coa dirección militar e causan moitas mortes (non tanto, pero é moita morte).\n29 de marzo: o barco atrapado na canle de Suez é finalmente desmantelado despois de 3 días.\n31 de marzo: Nintendo chama a un sicario para matar a Mario. Tamén é o aniversario do golpe militar no Brasil e os bolsominions celebran asasinando a poboación con covid-19.\nLaci Green soñando en chupar a Marcelinha.\n1 de abril: non foron os xaponeses os que crearon o anime e, tamén será o día no que todos poidan dicir que van chupar a alguén e logo digan que é o Día dos enganos.\n4 de abril: os nenos están tristes non só porque o coelliño de Pascua non aparecerá, senón tamén porque os seus pais non poderán mercar un ovo de chocolate que custa un millón de euros.\n12 de abril: Black Lives Matter ataca nos nos Estados Unidos, de novo.\n19 de abril: Raúl Castro dimite como primeiro secretario do Partido Comunista cubano. A festa está programada para entrar nun proceso de autodestrución a partir deste momento, xa que estaba programada para funcionar só cun Castro ao mando.\n20 de abril: os terroristas matan ao presidente de Chad porque non é o Chad o suficiente.\n21 de abril: na República das Bananas é o día para sacarte os dentes da boca (... vaia! Pensei nun disparate).\n23 de abril: Levy Fidelix morre en São Paulo sen ser elixido nunca presidente, construíndo o tren aéreo e demostrando a tese de que o cu non se reproduce.\n24 de abril: as praias do Río Grande do Norte teñen máis lixo que a canle de Felipe Neto.\n26 de abril: as praias de Xibraltar tamén teñen máis lixo que a canle de Felipe Neto.\n30 de abril: Brasil alcanza os 400.000 mortos CPFs cancelados polo covid-19 e Bolsonaro celebrou a cita cos seus amigos da milicia.\n1 de maio: Bolsominions dedican o día dos traballadores ás manifestacións na festa do Orgullo Gando en Brasília, São Paulo e Río de Xaneiro.\n2 de maio: nun inesperado xiro, o partido da Premier League entre o Manchester United e o Liverpool F.C. adíase pola presenza de afeccionados no estadio. Furiosos, deciden ir espidos alí mesmo. Mentres tanto, a Juventus intenta roubar outro campionato italiano, pero está bloqueada polo Inter de Milán.\n4 de maio: Yahoo! Respostas pecharanse e irán áo ceo.\n21 de maio: mentres as universidades portuguesas reparten as probas Covid-19, o continente comeza a distribuír as probas de Mariana á poboación portuguesa.\n22 de maio: traxedia ambiental no mar Mediterráneo: os niveis de salinidade triplican coas bágoas dos españois e franceses despois de que unha banda de música gañase o Festival de Eurovisión.\n28 de maio: Durante os actos de aniversario de Sonic, SEGA anuncia unha nova versión baseado en Sonic Colors, unha compilación onde só Sonic 3 conseguiu facer merda e un novo xogo sen nome.\nSam sendo cada vez máis cachonda.\n31 de maio: Samsung decide darlle un novo rostro á súa mascota, pero os parvos non o soportaron e sentíronse cachondos ao ver á nova Sam.\n14 de xuño: Para evitar a aparición da Madden Cover Curse, Electronic Arts anunciou que a portada da próxima Madden NFL será unha foto de dúas cabras.\n17 de xuño: Scott Cawthon decide deixar o FNAF tras ser cancelado en Twitter por lamber o cu dun político.\n18 de xuño: Israel volve votar porque non logrou formar goberno nas eleccións anteriores.\n23 de xuño: Sonic celebra o seu 30º aniversario despois de golpear a Alex Kidd.\n28 de xuño: Lázaro Barbosa é arrestado e asasinado en Goiás, despois dun tiroteio coa policía.\nGabi Cattuzzo, Leila Germano e Carol Capel acosan Marcelinha.\n4 de xullo: Gabi Cattuzzo, Leila Germano e Carol Capel deciden perseguir sexualmente a Marcelinha.\n8 de xullo: celébrase o Día Internacional da Derrota da Selección Brasileira en 2014.\n10 de xullo: a Copa América remata cun episodio lamentable... Arxentina é campioa sobre Brasil en Maracanã.\n11 de xullo: Italia é campioa de Eurocopa, mentres que Inglaterra perde outra quenda de penaltis.\n14 de xullo: Jair Bolsonaro tivo unha obstrución intestinal e foi levado a São Paulo para ser sometido á mesma operación que fixo Marcelinha.\n15 de xullo: a maior poza de barro de Europa destrúe involuntariamente o sueste de Alemaña.\n23 de xullo: Comezan os Xogos Olímpicos de verán de 2020. Supoñíase que pasaría no verán de Xapón en 2020 (¿O RLY?), pero tiveron que pospoñelo por mor de Black Death 2.0 e os otakus volven estar felices.\n8 de agosto: China comeza a montar a súa primeira estación espacial Made in China, a Estrela da Morte.\n10 de agosto: Imitando ao seu gran ídolo, Kim Jong-un, o presidente Jair Bolsonaro promove un desfile de tanques da Mariña na Meseta central.\n16 de agosto: os talibáns volven ao poder en Afganistán e a xente de alí fai unha especie de ximnasio tolo nos avións do aeroporto de Kabul.\nLINEUZINHO DO CÉU... QUE QUE VOCÊ FEZ??? VOCÊ PAROU UM BRASIL E ARGENTINA... O HOMEM LÁ DE BRASÍLIA NÃO SAI DO MEU PÉ... EU VÔ PULA!!!1\n— Día despois do clásico Brasil e Arxentina\n1 de setembro: comeza NoFap (cancelado o ano pasado debido á pandemia de Covid-19), esta vez sen a validación de billetes e vales de devolución como penalización en comparación co ano anterior.\n3 de setembro: a ONU crea un novo mostrador de mortes debido ás vítimas crecentes de transeúntes de servizo en todo o mundo.\n5 de setembro: un funcionario da Vixilancia da Saúde brasileira atreveuse a invadir un partido entre Brasil e Arxentina coa policía federal para deportar a 4 xogadores arxentinos da Premier League por desobedecer as regras contra o Covid-19.\n7 de setembro: Bolsonaro converte as vacacións de 7 de setembro nun inferno para todos os brasileiros (ou non)...\n1 de outubro: Data estimada para o comezo das clases de lingua portuguesa en Galiza. A Expo 2020 comeza en Dubai.\n3 de outubro: Non contento con ser cliente de Brasil, a selección arxentina amplía o seu negocio, converténdose en cliente de Portugal tras perder na final do Mundial de fútbol sala. Lanzado Pandora Papers, secuela dos aclamados Panamá Papers.\n4 de outubro: Apocalipse cibernética deixando os 3 servizos de Facebook paralizados polo demo durante 6 horas.\n5 de outubro: Lanzase Windows 11, con aproximadamente o dobre de erros que Windows 10.\n7 de outubro: O CSM négase a aceptar a existencia do emprego dun xuíz portugués que decidiu crer que a COVID-19 non existe.\n9 de outubro: O goberno de Austria cae no escándalo de compra de xornalistas.\n11 de outubro: Cecília Meireles é cancelada en Twitter portugués.\n13 de outubro: Un tolo comete unha matanza en Noruega armado cun arco e unha frecha.\n18 de outubro: Lisboa encarece tanto vivir que o alcalde é substituído por un puñado de moedas de euros.\n22 de outubro: Alec Baldwin comete un verdadeiro asasinato ao rodar unha película.\n27 de outubro: Marcelo Rebelo de Sousa ameaza con reactivar o programa nuclear portugués e lanzar unha bomba atómica na Asemblea da República.\n28 de outubro: Facebook Inc vai meta, meta duro!\nSaín do bloqueo con todalas merdas estúpidas que pedín en liña.\n1 de novembro: Comeza novembro sen porcas (Un bo reto (° ͜ʖ ͡°)), esta vez todos pecharán as portas da súa habitación. Mentres tanto, Nollywood está a facer a adaptación nixeriana de Palace II.\n2 de novembro: Tuvalu Ulterior confirma o primeiro caso de COVID-19 no seu territorio.\n3 de novembro: Arxentina e Chile comezan a loitar pola propiedade dun terremoto que ocorreu nas fronteiras dos dous países. Bielorrusia tenta engadir o seu nome á lista de países que xa invadiron Polonia a pesar de que os invasores son afgáns, sirios e africanos subsaharianos.\n5 de novembro: Marcelo Rebelo de Sousa cumpre a súa promesa e lanza unha bomba atómica en Lisboa que disolve o parlamento portugués.\n12 de novembro: Rockstar Games lanza GTA Trilogy, unha versión remasterizada dos 3 GTA amados polo público, que é unha remasterización que se fixo no cu e chea de erros, e xusto despois do lanzamento Rockstar falla e saca o xogo da tenda, para arranxar a merda imposibilitando que os xogadores merquen ou mesmo xoguen aos que xa o compraron, é dicir, todo o mundo está fodido!\n24 de novembro: Suecia logra bater o récord de deposición do goberno, tardando só seis horas en que a primeira ministra a invitase a saír.\n1 de decembro: India lanza o seu primeiro voo espacial tripulado, nunha pequena nave espacial con oitocentos astronautas, un centro de chamadas para telemercadeiros e un ring de boxeo para resolver conflitos entre astronautas hindús e musulmáns.\n4 de decembro: ten lugar un Mitsubishi Eclipse cun teito solar.\nArtigo principal: Finados en 2021.\n1 de xaneiro: Carlos do Carmo, cantante portugués de cancións de restaurantes para turistas.\n2 de xaneiro: Paul Westphal, xogador e adestrador de baloncesto dos Estados Unidos.\n4 de xaneiro: Tanya Roberts, actriz, ex-quente e musa das mans do seu pai na súa mocidade.\n14 de xaneiro: todos os pacientes que morreron sen osíxeno nos hospitais de Manaus.\n24 de xaneiro: Carreira política de André Ventura, neofascista portugués.\n27 de xaneiro: Adrian Campos, ex piloto de coche na Fórmula 1.\n30 de xaneiro: Sophie; cantante, compositora, produtora, DJ e activista escocesa.\n14 de febreiro: Carlos Menem, vendedor de empresas en Arxentina.\n17 de marzo: Xosé Ramón Barreiro, historiador galego e presidente da Real Academia Galega.\n22 de marzo: Johnny Dumfries, piloto de F1 que non fixo nada coa Lotus que Senna gañou carreiras. Elgin Baylor, perdedor de finais ante os Boston Celtics na NBA.\n9 de abril: Filipe de Edimburgo, esposo de Isabel II do Reino Unido.\n20 de abril: Ana Lucia Menezes, actriz de voz e actriz que deu voz a esa molesta porca atrasada con cara de pene.\n21 de abril: Superliga Europea, unha camarilla creada entre os clubs europeos para intentar forzar a UEFA a darlles aínda máis cartos.\n23 de abril: Levy Fidélix, home do tren aéreo brasileiro.\n29 de abril: John Hinch, batería dos discos de Judas Priest que ninguén recorda.\n2 de maio: Bobby Unser, gañador dese xogo de máquina Indy 500.\n4 de maio: Paulo Gustavo, cómico de Multishow brasileiro.\n16 de maio: Bruno Covas, rei de Dubai brasileiro; Eva Wilma, actriz; MC Kevin, cantante e Patsy Bruce, que só está aquí porque ela e o seu marido escribiron unha das cancións que tocan en K-Rose. (Ese día, a Morte está a dar o maior traballo ese día).\n24 de maio: Max Mosley, ex xefe da FIA e cosplayer nazi en orxías.\n27 de maio: Jaime Lerner, führer de Curitiba e emperador de Paraná.\n30 de maio: Tarzán e Jane en accidente aéreo\n1 de xuño: Violeta Vidaurre, actriz de Chile falecida en Santiago aos 92 anos.\n6 de xuño: Luís Caramés, economista galego.\n9 de xuño: Dakota Skye, actriz porno máis vítima da maldición de 27 anos.\n23 de xuño: John McAfee, programador de computadoras e fundador de McAfee.\nBorba Gato afumado a lume polos comunistas.\n7 de xullo: Jovenel Moïse, 42º presidente de Haití e, Carlos Reutemann, vice de F1 de Nelson Piquet en 1981.\n13 de xullo: Alberto Dualib, líder da banda criminal, é dicir, presidente de Corinthians.\n24 de xullo: estatua de Borba Gato, gardián da cidade de São Paulo, e Rodney Alcala, asasino en serie estadounidense.\n25 de xullo: Otelo Saraiva de Carvalho, estratega detrás do 25 de abril.\n28 de xullo: Joey Jordison, batería de Slipknot.\n15 de agosto: Gerd Müller, futbolista alemán.\n22 de agosto: Chievo Verona, club de fútbol italiano.\n24 de agosto: Charlie Watts, batería de The Rolling Stones.\n29 de agosto: Jacques Rogge, presidente do COI que regalou unhas olimpíadas a Río de Xaneiro.\n... moitos dos libros de Isaac Asimov están ambientados en 2021.\n... Mad Max tamén ten lugar en 2021.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: 2021.\nTraído desde "https://desgalipedia.org/index.php?title=2021&oldid=171988"\nÚltima edición o 26 de novembro de 2021 ás 04:16\nA última edición desta páxina foi o 26 de novembro de 2021 ás 04:16.


Vieiros: Galiza Hoxe - Corenta traballadores para realizaren un telexornal de media hora ao día\nA TVE DESAPROVEITA O POTENCIAL DOS SEUS EMPREGADOS EN GALIZA\nCorenta traballadores para realizaren un telexornal de media hora ao día\nA redución das emisións en galego na TVE non é nada novo. Desde o pasado verán o ente público só realiza unha desconexión de media hora ao día para a emisión do telexornal das 14:00 horas. O descenso dun 75% das emisións en galego en La Primera e La 2 coincidiu co polémico plan de saneamento de TVE realizado pola SEPI. Aínda así, e malia que a sociedade quería reducir o número de traballadores das delegacións galegas de setenta a vinte, corenta persoas conservaron o seu posto de traballo. É por iso polo que desde o Comité de Empresa de TVE en Galicia asegúrase que se está a desaproveitar o potencial do cadro de persoal con só media hora de emisión ao día.\n- 13:21 08/01/2007\nNa actualidade, os corenta traballadores das delegacións galegas da TVE só traballan no telexornal das 14:00. Segundo Xosé Sabel, presidente do Comité de Empresa do ente en Galiza, "estase a desaproveitar o potencial deste cadro de persoal. E é que antes estabamos 70 persoas para facer dúas horas de programación diaria, e agora con 40 traballadores só se produce a media hora do telexornal".\nSabel sinala que espera que coa chegada da nova dirección á TVE, e coa saída da SEPI da xestión, esta situación cambie xa que "o novo consello ten que se dar conta de que non ten sentido desaproveitar este potencial". O presidente do comité afirma que logo de loitar por conservar tantos postos de traballo en Galiza é necesario sacarlle partido a ese logro.\nAté o verán do 2006 a TVE en Galiza realizaba de luns a sábado dúas horas de desconexión diaria. Unha dedicada aos telexornais, das 14 e as 20 horas, e outra na que os documentais e espazos de produción propia eran os protagonistas.\nOs traballadores galegos do ente tamén sinalan que coa implantación da Televisión Dixital Terrestre poderíase ampliar a oferta en galego das canles públicas: "Pódense crear contidos para as diferentes canles da TVE na TDT ou incluso emitir en dual os programas oportunos" sinala Xosé Sabel. Aínda así, agora o que toca é "agardar a que se consolide a nova dirección e a que estuden as posibilidades do noso cadro de persoal".\nA Mesa lembra a promesa do Goberno de favorecer o galego na TVE\nEn relación coa redución das horas de emisión propias na TVE, o presidente da Mesa pola Normalización Lingüística, Carlos Callón, lembrou o compromiso do PSOE e do BNG no seu pacto de Goberno no que se apostaba por favorecer as desconexións en galego no ente público. Callón compara a situación galega coa que se vive en Cataluña, onde Radio4 aínda emite 24 horas en catalán.\nO presidente da Mesa sinala ademais que non cre que se trate dunha cuestión de cartos: "Está claro que detrás desta redución das emisións agóchanse outros tipos de intereses ideolóxicos". Ademais asegura que "co que cobra a neta de Franco por cada programa de ‘Mira quien baila’ poderíase manter durante todo un ano unha ‘Radio4’ en galego".\nA Mesa pídelle ao goberno que "reaccione" ante a redución das desconexi&oacu\nOs traballadores de RTVE Galicia deféndense na rede\nOs traballadores de RTVE interrompen a emisión do Telexornal 1\nRTVE reducirá á mínima expresión as súas emisións en galeg


Entran en funcionamento a sede e o rexistro electrónicos do Concello - Noticias. Ayuntamiento de Santiago de Compostela\nEntran en funcionamento a sede e o rexistro electrónicos do Concello\n29/10/2020 O Concello de Santiago de Compostela activou no día de onte a súa sede electrónica, accesible no enderezo https://sede.santiagodecompostela.gal. Inclúe un acceso ao rexistro electrónico municipal.\nEmpregando o rexistro electrónico calquera cidadán pode presentar as súas solicitudes por vía telemática, desde o seu domicilio e sen necesidade de desprazarse ata as oficinas municipais. Para empregalo unicamente será preciso dispor dun certificado electrónico.\nAs persoas e entidades obrigadas a relacionarse electronicamente coa Administración deberán empregar o rexistro electrónico en todo caso.


2020 arquivos - Sociedade Galega de Historia Natural\n06/12/2020 06/12/2020 Astronomía\nEfemérides Día 5: Choiva de estrelas Phoenícidas de Decembro, actividade entre o 4 o 6 de decembro, cun máximo variable o 5 de decembro. Día 6: Choiva de estrelas Pupidas Velidas, actividade entre o 1 e o 15 de decembro, cun máximo de 10 por hora o 6 de decembro.…\n02/11/2020 02/11/2020 Astronomía\nEfemérides Día 3: No ano 1957 foi lanzado o Sputnik 2 coa cadeliña Laika a bordo. Día 8: Ás 13:46 h a Lúa en Cuarto Minguante. Día 9: Aniversario do necemento do astrónomo, astrofísico e escritor americano Carl Sagan (1934). Día 12: Choiva de estrelas Táuridas Norte, do 20 de…\n30/09/2020 30/09/2020 Astronomía\nEfemérides Día 1: Ás 21:05 h Lúa Chéa. En 1958 comenza as súas actividades a NASA. Día 3: En 1515 o Papa Gregorio XIII decreta que do día 4 de outubro pasase ó día 15, comenzando así o calendario Gregoriano. Día 4: En 1957 lanzouse o primeiro satélite artificial, o…\nO ceo en setembro de 2020\n01/09/2020 30/09/2020 Astronomía\nEfemérides Día 2: Ás 05:22 h Lúa Chéa. Día 5: Aniversario do lanzamento da sonda espacial Voyager 1 en 1977. Na actualidade atópase na constelación de Ofiuco a 22.460.000.000 quilómetros do Sol e viaxa a 17 q/s. Día 6: A Lúa e Marte moi próximos. Día 10: Ás 09:26 h…\nfichas identificativas Pontevedra enerxía divulgación aves parque natural 2020 fauna Antela ouro efemérides Botánica Veiga de Gomareite caza limia espazo protexido astronomía galaxia museo arborado minería Ourense eucalipto contaminacion liques incendio lexislación Herpetoloxía flora galicia mina Corcoesto Ferrol auga 40 anos 2021 A Limia Entomoloxía invasora Ornitoloxía nebulosa espazo profundo arboricidio Flora exótica invasora biodiversidade